**ТЕХНИЧЕСКА СПЕЦИФИКАЦИЯ**

**по обособена позиция 1**

**софтуерна актуализация за**

**5 (пет) нови номинала на банкнотообработващи системи BPS1040BS**

Българската народна банка обслужва клиентите си с банкноти, като използва банкнотообработващи системи BPS1040BS за изброяването им, сортирането им по годност и унищожаването на установените негодни български банкноти.

**I. Технически изисквания към софтуерна актуализация:**

Софтуерната актуализация на програмното обезпечаване на 2 броя банкнотообработващи системи BPS1040BS следва да осигури правилното разпознаване и обработка на всички съществуващи в обращение номинали и емисии български банкноти, включително нови емисии на пет номинала, които са или предстои да бъдат пуснати в обращение.

Инсталираната хардуерна конфигурация на банкнотообработващите системи BPS1040BS следва да бъде запазена без промяна.

Софтуерната актуализация на програмното обезпечаване на 2 броя банкнотообработващи системи BPS1040BS ще се извърши на два етапа:

Етап 1 – добавяне към съществуващото програмното обезпечение на 2 номинала нови емисии.

Етап 2 – добавяне към съществуващото програмното обезпечение на 3 номинала нови емисии.

Банкнотообработващите системи BPS1040BS следва да бъдат настроени да обработват поотделно всеки един номинал от изброените в таблицата по-долу, като всички изброени емисии на номинала следва да бъдат разпознавани:

|  |  |  |
| --- | --- | --- |
| **Номинална стойност** | **Размери в мм.** | **Емисии\*** |
| 2 лева | 116 х 64 | 2 емисии |
| 5 лева | 121 х 67 | 2 емисии + 1 нова емисия |
| 10 лева | 126 х 70 | 2 емисии + 1 нова емисия |
| 20 лева | 131 х 73 | 2 емисии + 1 нова емисия |
| 50 лева | 136 х 76 | 2 емисии + 1 нова емисия |
| 100 лева | 141 х 79 | 1 емисия + 1 нова емисия |

*\*Забележка: информация за конкретните емисии банкноти ще бъде предоставена само на избрания за изпълнител участник с оглед конфиденциалния характер на информацията.*

Режимите на работа при обработката на българските банкноти следва да осигуряват: последователна работа с един номинал и последователна работа с един номинал с използване на разделителни бар-код карти.

Режимите на работа при обработката на българските банкноти следва да позволяват:

* изброяване за количество;
* разпознаване за истинност, сортиране по качество за годност и унищожаване на негодните банкноти;
* разделяне на банкнотите от едни номинал по емисии;
* унищожаване на банкнотите само с проверка на специфична защита.

**II. Допълнителни изисквания:**

В случай, че даден участник не е производител на банкнотообработващите системи BPS, то към техническото си предложение за изпълнение на поръчката по обособена позиция № 1, следва да представи актуален документ (писмо, договор, споразумение или друг еквивалентен документ), който да доказва, че същият е оторизиран от страна на производителя и/или официалният представител\* на банкнотообработващите системи BPS, да извършва софтуерна актуализация за банкнотообработващите системи BPS1040BS.

*\*В случай на представяне от участника на оторизационно писмо от официален представител на производителя в офертата се прилага и оторизационното писмо, издадено от производителя, с което се упълномощава официалния представител на производителя на банкнотообработващите системи BPS1040BS.*

Участниците следва да се задължат, в случай, че бъдат избрани за изпълнител, че ще сключат споразумение относно предоставянето от страна на Възложителя на необходимите количества и категории (нови, годни, необработени и повредени) български банкноти и мостри на банкноти от всички номинали и емисии за извършване на софтуерната актуализация на банкнотообработващите системи BPS1040BS и условията, при които избраният изпълнител следва да издаде банкова гаранция, покриваща стойността на предоставените банкноти и мостри. Всички разходи в тази връзка са за сметка на избрания изпълнител.

След сключване на договора, избраният изпълнител може писмено да заяви, чеима техническа възможност и желае да снеме данните закатегориите български банкноти от всички номинали и емисии, необходими за извършване на софтуерната актуализация на банкнотообработващите системи BPS1040BS на място при възложителя. В този случай възложителятще осигури достъп на специалисти наизбранияизпълнител,които да извършатснемането на данните и страните няма да сключват споразумение за предоставяне на банкноти.